|  |
| --- |
| **NOTA INFORMATIVĂ  la contractul Nr. 05/02-04/332 din 01 noiembrie 2022, Lot 5 de adaptare ”Ghid privind fundații din piatră spartă și/sau amestec optimal și straturi rutiere din agregate naturale stabilizate cu ciment sau lianți hidraulici rutieri”** |
| Prevederile prezentului document în construcții se va aplica în activitatea de proiectare, construcție, modernizarea, reabilitare, reparare și întreținere a drumurilor publice.  Normativul are ca obiect stabilirea unor condițiile tehnice de execuție a fundaților din piatră spartă și/sau amestec optimal și cele pe care trebuie să le îndeplinească fundații din piatră spartă și/sau amestec optimal și straturi rutiere din agregate naturale stabilizate cu ciment sau lianți hidraulici rutieri în etapele de proiectare a acestora, prepararea, transportul, punerea în operă și controlul calității materialelor și a straturilor executate.  Prezentul normativ se recomandă tuturor factorilor implicați în procesul investițional: producători de materiale pentru construcții, proiectanți, executanți de lucrări, specialiști cu activitate în domeniul construcțiilor atestați/autorizați în condițiile legii, investitori, proprietari, administratori, laboratoare de încercări în construcții atestate/acreditate, precum și organisme de verificare/control etc.  Drumurile sunt căi de transport foarte importante în domeniile social și economic. Obiectivul de bază al unui proiect de drum este de a asigura cele mai bune condiții de confort și siguranța circulației pentru desfășurarea traficului rutier.  De aceea, la proiectarea drumurilor se are în vedere obținerea unor structuri rutiere calitative și durabile, executate cu utilizarea materialelor locale ceea ce permite reducerea cheltuielilor de transport și execuția lucrărilor cu prețuri minime.  Marea varietate de materiale folosite în tehnica rutieră (pământuri, agregate naturale, lianți) şi de tehnologii conduce implicit la apariția unei diversități largi de straturi rutiere a căror comportare în exploatare sub acțiunea solicitărilor (trafic şi condiții climaterice) trebuie corect apreciată prin calcule de dimensionare specifice.  DNC cuprinde norme și recomandări privind asigurarea calității materialelor în conformitate cu cerințele standardelor europene în vigoare, precum și calității executării lucrărilor, condițiile de execuție și recepție a lucrărilor executate.  Specialist principal  G. Curilina |